Tindersticks

Οι **Τίντερστικς** (αγγλικά: *Tindersticks*) είναι μουσικό συγκρότημα από το Νότιγχαμ της Μεγάλης Βρετανίας. Σχηματίσθηκαν το 1992 και είναι ενεργοί μέχρι σήμερα. Τυπολογικά η μουσική τους κατατάσσεται στο ροκ, όμως περιέχει πλούσια σόουλ, τζαζ και κλασικά στοιχεία. Κάποιοι τους χαρακτηρίζουν επίσης με τον όρο «μπαρόκ ποπ».

Σήμα κατατεθέν τους αποτελεί η βαρύτονη φωνή του τραγουδιστή τους. Ιδιαίτερα κατά τη δεκαετία του '90, διακρίθηκαν για τις πολύπλοκες ενορχηστρώσεις των τραγουδιών τους, για τις οποίες (εκτός των συνηθισμένων οργάνων μιας ροκ μπάντας) χρησιμοποιούσαν βιολί, κοντραμπάσο, φλάουτο, μεταλλόφωνο, τρομπέτα, κλαρινέτο κ.ά. Για το λόγο αυτό, σε κάποιες ηχογραφήσεις και συναυλίες συνοδεύονται από μικρές συμφωνικές ορχήστρες εγχόρδων. Στη συνέχεια, από τον τέταρτο δίσκο τους και μετά, στράφηκαν σε λιγότερο σύνθετες φόρμες με περισσότερα σόουλ στοιχεία, παραμένοντας όμως εντός αυτού που ήδη είχε καθιερωθεί ως «ήχος Τίντερστικς».

Από άποψη απήχησης, μολονότι η μουσική τους βρίσκεται εκτός των κυρίαρχων ρευμάτων τόσο στο δημιουργικό επίπεδο όσο και στον τρόπο της εμπορικής προώθησης, έχουν έναν πολύ πιστό πυρήνα ακροατών κυρίως στην Ευρώπη.

## Μέλη
Πρόγονος του συγκροτήματος είναι οι Άσφαλτ Ρίμπονς (Asphalt Ribbons), οι οποίοι δραστηριοποιήθηκαν στην Αγγλία την περίοδο 1987 - 1991 χωρίς ιδιαίτερη επιτυχία. Το 1992 αντικατέστησαν το μπασίστα τους και επανιδρύθηκαν ως Τίντερστικς (ελληνικά: ξυλάκια για προσάναμμα), αλλάζοντας ταυτόχρονα τον ήχο τους. Το όνομά τους αποτέλεσε έμπνευση του Στέιπλς, όταν βρήκε πεταμένο ένα κουτάκι σπίρτα σε μια παραλία στην Ελλάδα.

Τα ιδρυτικά μέλη των Τίντερστικς ήταν οι εξής:
* **Στιούαρτ Άστον Στέιπλς** (Stuart Ashton Staples) - τραγουδιστής, δεύτερη κιθάρα, μελόντικα.
* **Νηλ Τίμοθυ Φρέιζερ** (Neil Timothy Fraser) - πρώτη κιθάρα, μεταλλόφωνο.
* **Ντέιβιντ Λέοναρντ Μπόλτερ** (David Leonard Boulter) - αρμόνιο, κρουστά.
* **Ντίκον Τζέιμς Χίντσκλιφ** (Dickon James Hinchliffe) - βιολί, κιθάρα, φωνητικά, πιάνο.
* **Αλασντέιρ Ρόμπερτ ντε Βιλνέβ Μακώλεϋ** (Alasdair Robert De Villeneuve Macaulay) - ντραμς και άλλα κρουστά, τρομπέτα.
* **Μαρκ Άντριου Κόλγουϊλ** (Mark Andrew Colwill) - ηλεκτρικό μπάσσο.

Οι τρεις πρώτοι αποτελούν το συγκρότημα έως σήμερα, ενώ οι υπόλοιποι αποχώρησαν το 2006. Επίσης ο τραγουδιστής Στιούαρτ Στέιπλς ακολουθεί παράλληλη ατομική καριέρα από το 2005.

## Πρωτότυπα LP
Την πρώτη δεκαετία το συγκρότημα κυκλοφορούσε ένα νέο μεγάλο δίσκο (studio LP) ανά διετία. Αυτή η συχνότητα σταμάτησε το 2003. Η αρίθμηση των δύο πρώτων δίσκων έγινε από το κοινό τους, ώστε να τους ξεχωρίζουν - στην πραγματικότητα και τα δύο άλμπουμ φέρουν μόνο το όνομά τους. Τέλος, υπάρχουν τραγούδια που έχουν ηχογραφηθεί στο στούντιο αλλά δεν υπάρχουν σε κανένα studio LP, με πιο γνωστό το Take Me που τραγουδούν μαζί με τους Walkabouts.

Image:Tindersticks I.jpg|**Tindersticks I**(This Way Up, 1993)Nectar – Tyed – Sweet, Sweet Man Pt. 1 - Whiskey and Water – Blood – City Sickness – Patchwork – Marbles – The Walt Blues – Milky Teeth – Sweet, Sweet Man Pt. 2 – Jism – Piano Song – Tie/Dye – Raindrops – Sweet, Sweet Man Pt. 3 – Her – Tea Stain – Drunk Tank – Paco de Renaldo's Dream – The Not Knowing – Fruitless
Image:Tindersticks II.jpg|**Tindersticks II**(This Way Up, 1995)El Diablo En El Ojo – A Night In – My Sister – Tiny Tears – Snowy in F♯ Minor – Seaweed – Vertrauen II – Talk To Me – No More Affairs – Singing – Travelling Light – Cherry Blossoms – She's Gone – Mistakes – Vertrauen III – Sleepy Song
Image:Tindersticks Curtains.jpg|**Curtains**(This Way Up, 1997)Another Night In – Rented Rooms – Don't Look Down – Dick's Slow Song – Fast One – Ballad of Tindersticks – Dancing – Let's Pretend – Desperate Man – Buried Bones – Bearsuit – (Tonight) Are You Trying to Fall in Love Again – I Was Your Man – Bathtime – Walking
image:Tindersticks Simple Pleasure.jpg|**Simple Pleasure**(Island, 1999)Can We Start Again? – If You're Looking for a Way Out – Pretty Words – From the Inside – If She's Torn – Before You Close Your Eyes – (You Take) This Heart of Mine – I Know That Loving – CF GF
Image:Tindersticks Can Our Love.jpg|**Can Our Love**(Beggar's Banquet, 2001)Dying Slowly – People Keep Comin' Around – Tricklin' – Can Our Love... – Sweet Release – Don't Ever Get Tired – No Man in the World – Chilitetime
Image:Tindersticks Waiting For The Moon.jpg|**Waiting For The Moon**(Beggar's Banquet, 2003)Until the Morning Comes – Say Goodbye to the City – Sweet Memory – 4.48 Psychosis – Waiting for the Moon – Trying to Find a Home – Sometimes It Hurts – My Oblivion – Just a Dog – Running Wild
image:Tindersticks The Hungry Saw.jpg|**The Hungry Saw**(Beggar's Banquet, 2008)Introduction - Yesterdays Tomorrows - The Flicker of a Little Girl - Come Feel the Sun - E-Type - The Other Side of the World - The Organist Entertains - The Hungry Saw - Mother Dear - Boobar Come Back to Me - All the Love - The Turns We Took


## Μουσική για τον κινηματογράφο

Image:Tindersticks Nenette et Boni.jpg|**Nénette et Boni OST**(This Way Up/Island, 1996)Για την ομώνυμη ταινία της Κλερ Ντενί.
Image:Tindersticks Marks Moods.jpg|**Marks Moods**(Polygram, 1997)Παλαιές δοκιμαστικές συνθέσεις για τον κινηματογράφο, με τις οποίες το συγκρότημα προσπαθούσε να διαφημισθεί σε σκηνοθέτες (promo).
Image:Tindersticks Trouble Every Day.jpg|**Trouble Every Day OST**(Beggar's Banquet, 2001)Για την ομώνυμη ταινία της Κλερ Ντενί


## Συλλογές και ζωντανές ηχογραφήσεις
* **Amsterdam February 94** (This Way Up, 1994) - ηχογραφημένη συναυλία στο Άμστερνταμ, διακινήθηκε μόνο μέσω ταχυδρομικών παραγγελιών.
* **The Bloomsbury Theatre 12.3.95** (This Way Up, 1995) - ηχογραφημένη συναυλία στο Λονδίνο.
* **Donkeys 92-97** (This Way Up/Island, 1998) - συλλογή με κομμάτια από τα τρία πρώτα Studio LP.
* **Live at the Botanique 9th-12th May 2001** (Tippy Toe, 2001) - αποσπάσματα από ηχογραφημένες συναυλίες στις Βρυξέλλες. Δεν κυκλοφορεί στα καταστήματα, αλλά διατίθεται από τα ίδια τα μέλη του συγκροτήματος στις συναυλίες τους.
* **Coliseu dos Recreios de Lisboa October 30th 2001** (Tippy Toe, 2003) - ηχογραφημένη συναυλία στη Λισαβώνα. Κυκλοφόρησε σε μόνο 2.500 αντίτυπα.
* **Working for the Man** (Island, 2004) - συλλογή με κομμάτια από τα έξι πρώτα Studio LP.
* **BBC Sessions** (Island, 2007) - περιέχει 26 κομμάτια που το συγκρότημα ηχογράφησε για εκπομπές του BBC μεταξύ 1993-1997.
* **Live at Glasgow City Halls 5th October 2008** (Lucky Dog, 2008) - ηχογραφημένη συναυλία στη Γλασκώβη. Δεν κυκλοφορεί στα καταστήματα, αλλά διατίθεται από τα ίδια τα μέλη του συγκροτήματος στις συναυλίες τους.

## Εξωτερικοί σύνδεσμοι
* Επίσημη ιστοσελίδα των Tindersticks.
* Φωτογραφίες από συναυλία στο Παρίσι (2001) της φωτογράφου Laurent Orseau.
* Ιστοσελίδα θαυμαστών του συγκροτήματος.
* Προφίλ στο myspace.com

Κατηγορία:Αγγλικά indie rock συγκροτήματα